6 அத்தாக்கு அரச வாயிலுக்கு எதிரே நகர்ச் சந்தியில் இருந்த மொர்தக்காயிடம் சென்றார்.  7 மொர்தக்காய் தமக்கு நேரிட்ட அனைத்தைப் பற்றியும்,  யூதரை அழிக்கும்படி அரச கருவூலத்தில் சேர்ப்பதற்காக  ஆமான் வாக்களித்த வெள்ளி பற்றியும் அவருக்குத் தெரிவித்தார்.  8 மேலும், சூசானில் பிறப்பிக்கப்பட்ட நியமத்தின் ஒரு நகலை  எஸ்தரிடம் காட்டும்படி கொடுத்து,  அவர் மன்னரிடம் சென்று மன்றாடி,  அவர் முன்னிலையில் தம் மக்களுக்காகப் பரிந்து பேசுமாறு வேண்டினார். 